आरोपी मध्य जिले में नियुक्त दिल्ली पुलिस के सहायक उपनिरीक्षक अशोक तोमर का बेटा है। वह पिछले महीने तक एक कॉल सेंटर में काम करता था और फिलहाल बेरोजगार है। वह दिल्ली विश्वविद्यालय के दूरस्थ शिक्षा विभाग का बीए (प्रोग्राम) द्वितीय वर्ष का छात्र है। दूसरा मामला उत्तम नगर थाने में उस युवती ने दर्ज कराया है, जो वीडियो में दिख रही है। उसने शुक्रवार को पुलिस से संपर्क कर यह आरोप लगाया कि 2 सितंबर को रोहित ने उसे उत्तम नगर में अपने दोस्त के कार्यालय में बुलाया और उससे बलात्कार किया।